謫居三適三首 夜卧濯足
作者：蘇軾
朝代：宋

paragraphs: 長安大雪年，束薪抱衾裯。
雲安市無井，斗水寬百憂。
今我逃空谷，孤城嘯鵂鶹。
得米如得珠，食菜不敢留。
況有松風聲，釜鬲鳴颼颼。
瓦盎深及膝，時復冷暖投。
明燈一爪剪，快若鷹辭鞲。
天低瘴雲重，地薄海氣浮。
土無重膇藥，獨以薪水瘳。
誰能更包裹，冠履裝沐猴。